UZNESENIE VLÁDY SLOVENSKEJ REPUBLIKY
č. 215
zo 16. marca 2005

k návrhu opatrení na zabránenie neopodstatnenému zvyšovaniu rozpočtových nákladov stavieb financovaných z verejných zdrojov

Číslo materiálu:	5390/2005	
Predkladateľ:	minister výstavby a regionálneho rozvoja	
Vláda
A.	schvaľuje
A.1.	návrh opatrení na zabránenie neopodstatnenému zvyšovaniu rozpočtových nákladov stavieb financovaných z verejných zdrojov s pripomienkou prijatou na rokovaní vlády;
B.	ukladá
ministrom
predsedom ostatných ústredných orgánov štátnej správy SR
správcom ďalších rozpočtových kapitol, ktorí v rámci svojich rozpočtových kapitol zabezpečujú prípravu a realizáciu stavieb financovaných z verejných zdrojov
B.1.	vypracovať analýzu nákladovosti dokončených stavieb v predchádzajúcom roku, ktorých rozpočtové náklady sú viac ako 20 mil. Sk, so zreteľom na určenie váhy ukazovateľov ovplyvňujúcich náklady realizácie stavieb, napr. použitie stavebných materiálov vo vzťahu k cenovej ponuke, cenové zmeny, rast energetických vstupov, zmeny legislatívneho rámca upravujúceho investičný proces, zložitosti realizácie diela a iné
	každoročne do  31. augusta
B.2.	vypracovať analýzu nákladovosti všetkých rozostavaných stavieb s rozpočtovými nákladmi viac ako 20 mil. Sk, posúdiť stupeň ich rozostavanosti so zreteľom na vypracovanie perspektív ich dostavby a určenie rizík; pri vypracovaní návrhu rozpočtu kapitálových výdavkov na bežný rok prioritne riešiť ich dokončenie pred začatím nových investičných akcií
	každoročne do  31. augusta 
    
B.3.	racionalizovať umiestnenie svojich zložiek a navrhnúť na odpredaj všetky nepotrebné budovy vrátane rozostavaných
	do 31. decembra 2005
B.4.	na základe analýz vypracovať a prijať manuál pre riadenie rizík prípravy a realizácie investičnej výstavby a kontrolu ceny stavby v procese jej prípravy a realizácie, v pôsobnosti rozpočtovej kapitoly
	do 31. decembra  2005 
B.5.	v procese prípravy a realizácie stavby postupovať podľa manuálu riadenia rizík
	priebežne
C.	zrušuje
C.1.	úlohu B. 2 uznesenia vlády SR č. 850/2004 - v spolupráci s predsedníčkou Úradu pre verejné obstarávanie, ministrom zdravotníctva a podpredsedom vlády a ministrom financií predložiť na rokovanie vlády návrh opatrení na minimalizáciu rizík z prekračovania rozpočtových nákladov stavieb.
Vykonajú:	ministri
                   	predsedovia ostatných ústredných orgánov štátnej správy SR
                   	príslušní správcovia ďalších rozpočtových kapitol